יבגני בוריאקוב

יבגני יבגנייביץ' בוריאקוב (ברוסית: Евгений Евгеньевич Буряков; נולד ב-2 במרץ 1975<ref></ref>) הוא מרגל רוסי מורשע. הוא נעצר ב-26 בינואר 2015, הואשם והודה באשמתו, בריגול בארצות הברית עבור שירות הביון הרוסי (ס.ו.ר.).<ref></ref><ref></ref><ref name="FBI"></ref><ref></ref> בוריאקוב היה סגן נציג VEB בניו יורק,<ref></ref><ref></ref> הבנק לפיתוח לאומי שבבעלות ממשלת רוסיה.<ref></ref> בוריאקוב פעל בכיסוי לא רשמי ולכן לא היה זכאי לחסינות דיפלומטית. הוא ניהל פעילויות ריגול בסיוע איגור ספורישוב, נציג המסחר של הפדרציה הרוסית בניו יורק, וויקטור פודובניי, נספח של המשימה הדיפלומטית של הפדרציה הרוסית באו"ם. בתמורה להודאה באשמה קיבל בוריאקוב עונש מופחת של 30 חודשי מאסר במתקן כליאה פדרלי וקנס בסך 100 אלף דולר. הוא שוחרר מוקדם מהכלא ב-31 במרץ 2017 וגורש מארצות הברית כעבור שישה ימים.<ref name="deport"></ref><ref></ref>

== חיים מוקדמים ומשפחה ==
בוריאקוב נולד במרץ 1975 במחוז קרסנודאר<ref name="doc52"></ref> ועבד בעבר במשרד מס במוסקבה לפני שהגיע לאמריקה.<ref name="DB"></ref> אביו, יבגני פטרוביץ' בוריאקוב, הוא מהנדס בשגרירות רוסיה בתוניס.<ref name="bbc52016"></ref>

אשתו, מרינה, סיפרה כי הם נפגשו בקושטצ'בסקאיה בשנת 1994, כשהייתה בתיכון. הם התחתנו במאי 1999. יש להם בן אחד ובת אחת.<ref name="APJudge"></ref> לאחר מעצרו של בוריאקוב בשנת 2015, אמו טטיאנה חזרה מתוניס למוסקבה כדי לעזור לשמור על ילדיו.

== ריגול ==
לפני שעבד בניו יורק, עבד בוריאקוב בפרטוריה בכיסוי לא רשמי מ-1 באוקטובר 2004 ועד 30 באפריל 2009<ref></ref> החל מסביבות מרץ 2012, בעשרות הזדמנויות במקומות כמו מנהטן וסביבתה ובברונקס, בוריקוב החל להיפגש עם ספורישב ופודובניי לצורך החלפת מידע הקשור לעבודתם כקציני מודיעין הפועלים בתוך ארצות הברית בהנחיית שירות הביון הרוסי. הם הטילו על בוריאקוב לנסות לגייס תושבים מניו יורק כמקורות מודיעיניים, כמו גם לאסוף מידע על הסנקציות האמריקניות על רוסיה ועל מאמצי ארצות הברית לפתח משאבי אנרגיה חלופיים. בוריאקוב עבד במינהל המודיעין הכלכלי של סוכנות הביון הרוסית.<ref></ref> בוריאקוב העלה גם שאלות שסוכנות הידיעות הרוסית TASS תוכל לשאול בבורסת ניו יורק בנוגע למסחר בתדירות גבוהה, קרנות הנסחרות בבורסה (ETF) ורובוטים למסחר אוטומטי.

החל משנת 2013, סוכן סמוי של לשכת החקירות הפדרלית (FBI), שהתחזה לאנליסט של חברת אנרגיה, החל לספק לספורישב קלסרים המכילים ניתוחים תעשייתיים ועמוסים במיקרופונים נסתרים, מה שאפשר ל-FBI להקליט את ספורישב, פודובני ואנשי מודיעין רוסיים אחרים.<ref></ref> הסוכן הסמוי פגש את בוריאקוב במשרד במנהטן, כמו גם בבתי קזינו באטלנטיק סיטי.<ref name="NYPost"></ref> הסוכן נודע בהמשך בכינוי "גבר-1"

ב-3 באפריל 2017, קרטר פייג' גילה בפני BuzzFeed שהוא "גבר-1" בכתבי האישום בינואר 2015 נגד יבגני בוריאקוב, ויקטור פודובני ואיגור ספורישב, פייג' היה זה שפגש את פודובניי החל משנת 2013.<ref name="BuzzFeed2017-04-03"></ref> בינואר 2015 הואשמו שלושת הרוסים בקשירת קשר גלוי נגד ארצות הברית וכי בוריאקוב היה סוכן לא רשום של ממשלה זרה.<ref name="SDNY2016-05-25"></ref><ref name="Guardian2015-01-26"></ref> בהיעדרם, פודובניי בן ה-40 וספורישב בן ה-27 הואשמו גם בסיוע לבוריאקוב, אך לא נעצרו מכיוון שפודובני וספורישב, כפקידים בממשלת רוסיה, עזבו את ארצות הברית תחת חסינות דיפלומטית. במהלך חקירותיהם של שלושת הרוסים השתמש הממשל האמריקני בתמלילים מוקלטים של שיחותיהם.<ref name="Politico2018-02-03"></ref> מאוחר יותר, במהלך אוקטובר 2016, כשה-FBI ופקידי מחלקת המשפטים השיגו צו של 90 יום למעקב אלקטרוני אחר קרטר פייג' שהפסיק לשמש בתור יועץ לקמפיין הבחירות של דונלד טראמפ בשנת 2016 והמעקב אחר נועד לבסס את כתב האישום נגד בוריאקוב.<ref name="WP2017-04-11"></ref><ref name="WashExam2017-08-03"></ref>

== הרשעה וגירוש ==
הגנתו של בוריאקוב, במימון VEB, טענה כי הוא מוגן מפני ההאשמות מכוח היותו עובד רשמי בממשלת רוסיה, אף שטענה זו נדחתה על ידי השופט ריצ'רד מ. ברמן.<ref></ref> בסופו של דבר הודה בוריאקוב באשמתו ונידון ל-30 חודשי מאסר וקנס של 100,000 דולר.<ref></ref><ref></ref> הוא ריצה את עונשו במתקן הכליאה הפדרלי באלקטון, אוהיו ושוחרר לפני שריצה את עונשו, ב-31 במרץ 2017 וגורש חזרה לרוסיה ב-5 באפריל 2017.<ref></ref>
==קישורים חיצוניים==

== הערות שוליים ==

קטגוריה:בנקאים רוסים
קטגוריה:מרגלים שריגלו למען רוסיה
קטגוריה:מורשעים בעבירות ריגול בארצות הברית
קטגוריה:רוסים שנולדו ב-1975